C 263/26
RO
Jurnalul Oficial al Uniunii Europene
8.7.2022
Acțiunea de identificare a originii prin intermediul benzilor de ștanțare este completată prin aplicarea unei etichete de cazeină pe care figurează inscripția „Grana Padano”, anul de producție și un cod alfanumeric care identifică în mod univoc fiecare roată în parte.
Brânza „Grana Padano” maturată timp de cel puțin 20 de luni de la formare în cadrul ariei de producție și care are toate caracteristicile următoare poate fi identificată ca RISERVA („rezervă”): — clasificată drept „scelto sperlato” („calitate superioară certificată”); — pastă cu granulație evidentă și o textură friabilă în mod clar de-a lungul fisurilor radiale; — culoare uniformă albă sau galben-pai; — absența mirosurilor anormale; — gust parfumat și delicat.
Apartenența la categoria „Grana Padano” RISERVA este confirmată de un al doilea marcaj la cald aplicat pe marginea roților la solicitarea agenților economici prin aceleași metode prevăzute pentru aplicarea mărcii DOP.
Respectivul marcaj este constituit dintr-un cerc împărțit transversal în mijloc de o bandă mare delimitată de o linie superioară și de o linie inferioară paralele; cuvântul „RISERVA” este scris cu majuscule în centrul acestei benzi.
În partea superioară a cercului sunt scrise cuvântul „OLTRE” cu majuscule și numărul „20”, iar în partea inferioară este scris cu majuscule cuvântul „MESI” (cu sensul de „peste 20 de luni”).
Brânza ambalată de ambalatori autorizați trebuie să poarte logoul „Grana Padano” pe ambalaj.
Atunci când sunt imprimate pe ambalaj, caracteristicile mărcii oficiale care atestă îndeplinirea cerințelor care justifică utilizarea denumirii de origine protejate „Grana Padano”, astfel cum sunt descrise la începutul prezentului punct 3.6, sunt ușor diferite, în sensul că literele „G” și „P” lipsesc din colțurile superior și inferior ale rombului.
Acesta apare pe un fond de culoare Pantone 109 C, sub aceeași formă ca și componenta neagră a modelului, însă puțin mai mare.
Parametrii pentru reproducerea logoului pe ambalaje sunt următorii: